James Blunt on sündinud 22. veebruaril aastal 1974 Inglismaal Wiltshire'is ning ta isa oli Briti armee kolonel. 90ndatel astus James oma isa jälgedes teenides aega rahuvalvajana, kuid noormehe huvi muusika  kirjutamise vastu oli niivõrd tõsine, et 2002. aastal loobus ta armeest muusikukärjääri kasuks. Oma looga "No Bravery" suutis ta võluda Custard Recordsi bossi ja tuntud laulude kirjutaja Linda Perry, kes ajas talle välja plaadilepingu Atlantic Recordsiga. Koos produtsent Tom Rothrockiga lennati USAsse debüütalbumit salvestama ning 11. oktoobril 2004 ilmus album "Back To Bedlam". Plaadil kõlavad kümme laulu on tõeliselt hingelised ja romantilised ning kõnelevad armastuse ja sõprade kaotusest.